《小苏先生九三丈自司谏拜起居郎权中书舍人廌》
宋代·李廌

孝治依文母，皇图锡圣王。
虚心思启沃，妙选尽忠良。
近侍崇儒术，先生被宠光。
周邦柱下史，魏阙紫微郎。
禁殿联常棣，天池浴凤凰。
挥毫青琐闼，簪笔御炉香。
德镇千钧重，文辉万丈长。
昌时逢式谷，吾道喜弥彰。
视草严宸暮，论思子夜央。
槐边星转角，花底鹭分行。
岂但居华省。行闻上玉堂。
终期衮衣拜，慰此士夫望。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。